SET ปิดเช้าบวก 6.83 จุด มูลค่าซื้อขายบางเบา 1.8 หมื่นลบ.
SET ปิดเช้าบวก 6.83 จุด มูลค่าซื้อขายบางเบา 1.8 หมื่นลบ. โดยดัชนีปิดเช้านี้ที่ระดับ 1,643.71 จุด เพิ่มขึ้น 6.83 จุด หรือ 0.42% มูลค่าการซื้อขาย 1.8 หมื่นลบ.
30 ต.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (30 ต.ค.61) ที่ระดับ 1,643.71 จุด เพิ่มขึ้น 6.83 จุด หรือ 0.42% มูลค่าการซื้อขาย 1.8 หมื่นลบ.
ด้านนายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต เปิดเผยว่า ตลาดหุ้นไทยเช้านี้ยังอยู่ในช่วงของการฟื้นตัวสอดคล้องกับตลาดหุ้นอื่นในภูมิภาคเอเชียที่เคลื่อนไหวใกล้เคียงกับบ้านเรา หลังก่อนหน้านี้ปรับตัวลงมาค่อนข้างแรง เข้าเขต Oversold เนื่องจากยังมีประเด็นความไม่แน่นอนของข้อพิพาททางการค้าระหว่างสหรัฐฯและจีน
ส่วนแนวโน้มการลงทุนในช่วงบ่ายนี้ นายพิชัย กล่าวว่า ตลาดฯน่าจะแกว่งย่ำฐานอยู่ในกรอบ พร้อมให้กรอบแนวรับไว้ที่ 1,630 จุด และแนวต้านไว้ที่ 1,655 จุด แนะนักลงทุนให้ติดตามดูการรายงานผลประกอบการของบริษัทจดทะเบียนไทยในไตรมาส 3/61 และ Earnings Preview หลังงบออก รวมถึงการหารือกรณีข้อพิพาททางการค้าระหว่างนายโดนัลด์ ทรัมป์ ประธานาธิบดีสหรัฐฯ และนายสี จิ้นผิง ประธานาธิบดีจีน ที่คาดว่าจะมีขึ้นในเดือน พ.ย. และนโยบายดอกเบี้ยสหรัฐฯ
 
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PR9 มูลค่าการซื้อขาย 1,424.40 ล้านบาท ปิดที่ 11.80 บาท เพิ่มขึ้น 0.20 บาท
KBANK มูลค่าการซื้อขาย 969.08 ล้านบาท ปิดที่ 199 บาท ลดลง 0.50 บาท
PTT มูลค่าการซื้อขาย 782.62 ล้านบาท ปิดที่ 49.25 บาท เพิ่มขึ้น 0.50 บาท
CPALL มูลค่าการซื้อขาย 655.67 ล้านบาท ปิดที่ 65.50 บาท เพิ่มขึ้น 0.25 บาท
EA มูลค่าการซื้อขาย 641.05 ล้านบาท ปิดที่ 48 บาท เพิ่มขึ้น 1.50 บาท
10 หุ้นดันดัชนีเช้านี้
